ગઈ કાલે ત્રીજા દિવસની રમત પૂરી થઈ ત્યારે ઓસ્ટ્રેલિયાએ બીજા દાવમાં બે વિકેટે ૧૨૧ રન બનાવ્યા હતા. ખ્વાજા ૫૬ રને અને ઓસ્ટ્રેલિયન કેપ્ટન સ્ટીવ સ્મિથ ૧૮ રન બનાવીને અણનમ રહ્યા હતા. આજે ચોથા દિવસે ટીમના સ્કોરમાં સ્કોરમાં ફક્ત આઠ રનનો જ ઉમેરો થયો હતો ત્યારે એબોટ ત્રાટક્યો હતો અને તેણે ૬૪ રને બેટિંગ કરી રહેલા ખ્વાજાને વિકેટકીપર ડિ’કોકના હાથમાં ઝિલાવી દીધો હતો. ૧૩૫ રનના કુલ સ્કોર પર વોજીસ પણ ફક્ત બે રન બનાવી એબોટની બોલિંગમાં ડુમિની દ્વારા કેચઆઉટ થયો હતો.